1. **Спазване на безопасно разстояние по време на полет**

Разстоянията за безопасност варират в зависимост от подкатегорията, в която се управлява БВС:

* Във всички случаи е забранено прелитането над мнежество хора.
* В подкатегория А1 може да се лети близо до хора. По-точно:
* с БЛС, клас C1: не може да се прелита над хора. В случай на непланирано прелитане над хора, дистанционно управляващият пилот трябва да намали максимално времето, през което БВС е над тях.
* с други БЛС, разрешени в тази подкатегория, с маса по-малка от 250 грама: прелитането над хора е разрешено (въпреки че прелитането над множество хора остава забранено).
* В подкатегория А2: може да се лети на безопасно хоризонтално разстояние от хората:
* безопасното разстояние от хората е 30 метра.
* разстоянието за безопасност може да бъде намалено до 5 метра, ако БЛС има функция за ниска скорост, която е активирана и ако рискът от прелитане над хора е добре контролиран.
* В подкатегория A3 може да се лети в район, където дистанционно управляващият пилот може разумно да прецени, че нито едно лице, което не участва в операцията, няма да бъде застрашено от БЛС по време на продължителността на операциите с БЛС. Трябва да се поддържа безопасно разстояние от 150 метра от жилищни, търговски, промишлени или развлекателни зони.
* Максимална височина на полета – 120 м

1. **Неприкосновеност на личния живот и защита на лични данни**

Използването на БЛС, оборудвани с устройства, способни да улавят изображения, видео, аудио и данни, трябва да бъде в съответствие с разпоредбите за защита на неприкосновеността на личния живот, както е установено в националното законодателство и съответния европейски регламент за защита на личните данни (Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните))

GDPR се прилага за експлоатацията на БВС, както за развлекателни цели, така и за професионални. Ако експлоатацията на БВС е в ЕС, трябва да се спазват разпоредбите. 4/9 Регламентът се прилага, когато се събират, архивират и обработват данни или изображения, които съставляват „лични данни“ на европейски гражданин (имена, имейл адреси, телефонни номера и т.н.) или „Лична информация“ (като изображения от въздуха и географска референция на лицата).

Събирането и разпространението на изображения (снимки и видеоклипове) може да се извършва само със съгласието на заснетите лица, с изключение на използването им за журналистически и общественополезни цели или в случай че заснетият е публична или добре позната личност.

В България, гаранциите на правото на неприкосновеност на личния живот са залегнали в Конституцията и по-конкретно в разпоредбата на чл. 32:

(1) Личният живот на гражданите е неприкосновен. Всеки има право на защита срещу незаконна намеса в личния и семейния му живот и срещу посегателство върху неговата чест, достойнство и добро име.

(2) Никой не може да бъде следен, фотографиран, филмиран, записван или подлаган на други подобни действия без негово знание или въпреки неговото изрично несъгласие освен в предвидените от закона случаи.

**С други думи, събирането и разпространението на изображения, видео и аудио без съгласието на заинтересованата страна е нарушение.**

1. **Застраховане**

В някои случай не е разрешено да се извършват операции с БЛС, ако няма застраховка относно отговорността към трети лица, подходяща за целта.

* Изисква се застраховка за всички професионални дейности с БЛС, независимо от теглото на БВС.
* Пилотът винаги носи отговорност за полета и носи пряка отговорност за щети, които могат да възникнат по време на изпълнението на полет, както когато това се извършва за развлекателни или професионални цели.
* В допълнение към пилота, клиентът също има специфични отговорности в случай на инцидент и може да носи солидарна отговорност заедно с пилота и оператора на БЛС (ако пилотът работи за оператор на БЛС).

Задължителна застраховка, когато се изисква:

* Гражданска отговорност за вреди към трети страни: премията варира в зависимост от някои параметри и застрахователната компания. (напр. развлекателна или професионална цел, тегло, зона на действие).

Други видове застрахователни договори, които могат да бъдат предвидени:

* Застраховка за щети по БЛС и товара: покрива материални и директни повреди, които БЛС или неговият товар могат да претърпят.
* Застраховка за правна защита: тази полица покрива правните разходи за експерт или технически консултант или адвокат, в случай на необходимост.
* Застраховка за Гражданска отговорност за щети на трети страни, причинени от дефекти на продукта: тази полица се препоръчва за тези, които произвеждат БЛС, за да се защитят от всякакви проблеми, възникващи в резултат на повреди, скрити дефекти на собствените продукти.
* Застраховка за професионална отговорност: защита на операторите на БЛС от щети, причинени неволно на трети страни при упражняване на тяхната професионална дейност.

1. **Общи изисквания за експлоатация на БЛС в неограничена категория**

* Неограничената категория на експлоатация на БЛС е разделена на три подкатегории — А1, А2 и А3, въз основа на експлоатационни ограничения, изисквания за дистанционно управляващия пилот и технически изисквания за БЛС. Максималната позволена височина на полета е 120 метра.
* Максимална излетна маса (MTOM) се определена от производителя или конструктора, в случай на частно построена БЛС, която осигурява управляемостта и устойчивостта на БВС при полет в експлоатационните граници.
* MTOM трябва да включва всички елементи на борда на БВС:

а) всички структурни елементи на БВС;

б) двигателите;

в) витлата, ако са монтирани;

г) цялото електронно оборудване и антени;

д) батериите и максималният капацитет на горивото, маслото и всички течности;

е) най-големият полезен товар, разрешен от производителя, включително сензори и спомагателното им оборудване.

Всеки оператор на БЛС гарантира, че дистанционно управляващият пилот при планиране на полет с БЛС се е запознал с информацията за географските зони на БЛС, намираща се на сайта на ГД ГВА, раздел ДРОНОВЕ https://www.caa.bg/bg/page/interaktivni-karti, представена на интерактивните карти, където са изобразени активираните зони, в които са разрешени полети на ниско летящи въздухоплавателни средства или са активирани полигони за борба срещу градушките и или други зони въведени с NOTAM съобщение, в чиито обеми са забранени полети на БЛС.

Главна дирекция „Гражданска въздухоплавателна администрация“ публикува публично в достъпен цифров формат информация за всички географски зони на БЛС, както следва:

* Зони за сигурност в червен цвят, където се забраняват полети на БЛС.
* Зона, ограничена за полети на БЛС (около летищата) в червен цвят, в обема на които се забраняват полети на БЛС.
* Зони за безопасност (около летищата) в син цвят, в обема на които се разрешават полети, когато зоната е над населено място - до височина 50 m и/или 10 m над сградите, а когато е извън населени места до височина 50 m и/или 10 m над дърветата.
* Зони с координация в зелен цвят, в обема на които се разрешават полети след координация с лицето отговарящо за дадената зона.
* Зони за околна среда в жълт цвят, в обема на които се забраняват полетите на БЛС.
* Зони с временни ограничения в кафяв цвят, в обема на които се забраняват полетите на БЛС.

*Забележка: При необходимост провеждане на полет с БЛС в гореизброените зони може да се изпълни при спазване на условията, описани за дадената зоната изобразена на интерактивната карта, само след отделно писмено разрешение от ГД ГВА.*

**Дистанционно управляващият пилот трябва непосредствено преди полета, както и по време на изпълнението на полет с БЛС на всеки 15 минути, да проверяват дали няма нови активирани зони, в които са разрешени полети на ниско летящи пилотирани въздухоплавателни средства или са активирани полигони за борба срещу градушките и/или други зони въведени с NOTAM съобщение, в чиито обеми са забранени полети с БЛС.** Когато полетът с БЛС попада в активирана зона, дистанционно управляващият пилот незабавно прекратява полета.

Table

Description automatically generatedВсеки дистанционно управляващият пилот следва да знае и спазва правилото, че полети с БЛС около хотели, обществени и жилищни сгради, детски градини и училища, болници, спортни зали, се изпълняват при специален режим, като полетите следва да се извършват извън територията на горните сгради и на разстояние не по-близко от 10 m от сградите, при спазване на правилото, че отстоянието от тях трябва да се равнява на височината на полета, т.е. с увеличаване на височината на полета се увеличава и разстоянието от територията на инфраструктурата.

Table

Description automatically generated